open-index/open-wikipedia-markdown huggingface dataset:
ली ना

ली ना (; जन्म 26 फ़रवरी 1982) एक चीनी पेशेवर टेनिस खिलाड़ी है| ली 5 डब्ल्यूटीए और 19 आईटीएफ एकल खिताब जीत लिया है| वह वर्तमान में डब्ल्यूटीए द्वारा विश्व नंबर 4 क्रमित है| जनवरी 2011 में ली ऑस्ट्रेलियाई ओपन के फाइनल में पहुंची थी परन्तु उसे 3 मुश्किल सेटों में हार का सामना करना पड़ा था। 2011 जून में, ली ने फाइनल में गत चैंपियन फ्रांसेस्का शियावोन को हरा कर २०११ का फ्रेंच ओपन जीता और ग्रैंड स्लैम एकल खिताब जीतने वाली पहली एशियाई बन गयी| उन्होंने इसके निर्णायक मैच में गत चैम्पियन इटली की फ्रांसिक्का शियावोन को 6-4, 7-6 से हराया। ली ने दूसरे सेट में टाईब्रेकर में विरोधी को कोई मौका नहीं दिया और जीत दर्ज की।
thumb|Li Na

## जीवन वृत्त
उनका जन्म चीन के वुहान में हुआ था।

## ग्रैंड स्लैम एकल फाइनल
### जीत (1)

### रनर-अप (1)

## सन्दर्भ

## बाहरी कड़ियाँ

श्रेणी:चीनी महिला टेनिस खिलाड़ी
श्रेणी:फ्रेंच ओपन विजेता
गणेश-द्वादशनाम

**विघ्नविनाशक-गणेश-द्वादशनामस्तोत्रम्**
सुमुखश्चैकदन्तश्च कपिलो गजकर्णकः।
लम्बोदरश्च विकटो विघ्ननाशो विनायकः।।
धूम्रकेतुर्गणाध्यक्षो भालचन्द्रो गजाननः।
द्वादशैतानि नामानि यः पठेच्छृणुयादपि।।
विद्यारम्भे विवाहे च प्रवेशे निर्गमे तथा।
संग्रामे संकटे चैव विघ्नस्तस्य न जायते।।
हिन्दी अर्थ-
1. सुमुख 2.एकदन्त 3.कपिल 4. गजकर्णक 5. लम्बोदर 6. विकट 7. विघ्ननाश 8. विनायक 9. धूम्रकेतु 10. गणाध्यक्ष 11. भालचन्द्र 12. गजानन - इन बारह नामों को विद्यारम्भकाल में, विवाहकाल में, प्रवेशकाल में, निर्गम काल में (यात्रा के समय), संग्राम के समय और संकट के समय जो पढे अथवा सुने भी, उन्हें कोई विध्न नहीं होता है।

**।। संकटनाशनगणेशद्वादशनामस्तोत्रम्।।**
नारद उवाच
प्रणम्य शिरसा देवं गौरीपुत्रं विनायकम्।
भक्तावासं स्मरेन्नित्यमायुःकामार्थसिद्धये।।
प्रथमं वक्रतुण्डं च एकदन्तं दि्वतीयकम्।
तृतीयं कृष्णपिंगाक्षं गजवक्त्रं चतुर्थकम्।।
लम्बोदरं पंचमं च षष्ठं विकटमेव च।
सप्तमं विघ्नराजं च धूम्रवर्णं तथाष्टमम्।।
नवमं भालचन्द्रं च दशमं तु विनायकम्।
एकादशं गणपतिं द्वादशं तु गजाननम्।।
द्वादशैतानि नामानि त्रिसन्ध्यं यः पठेन्नरः।
न च विघ्नभयं तस्य सर्वसिद्धिकरं प्रभो।।
विद्यार्थी लभते विद्यां धनार्थी लभते धनम्।
पुत्रार्थी लभते पुत्रान् मोक्षार्थी लभते गतिम्।।
जपेद् गणपतिस्तोत्रं षड्भिर्मासैः फलं लभेत्।
संवत्सरेण सिद्धिञ्च लभते नात्र संशयः।।
अष्टभ्यो ब्राह्मणेभ्यश्च लिखित्वा यः समर्पयेत्।
तस्य विद्या भवेत् सर्वा गणेशस्य प्रसादतः।।

।। इतिश्रीनारदपुराणे संकटनाशननाम गणेशद्वादशनामस्तोत्रं सम्पूर्णम्।।

श्रेणी:गणेश स्तुति
सौर अर्धव्यास

**सौर अर्धव्यास** (solar radius), जिसे \begin{smallmatrix}R_\odot\end{smallmatrix} के चिन्ह से दर्शाया जाता है, हमारे सूरज का अर्धव्यास (रेडियस) है जो ६.९५५ x १०५ किलोमीटर के बराबर है। खगोलशास्त्र में, सौर्य अर्धव्यास का तारों के अर्धव्यास बताने के लिए इकाई की तरह इस्तेमाल होता है। अगर किसी तारे का अर्धव्यास हमारे सूरज से बीस गुना है, जो कहा जाएगा के उसका अर्धव्यास २० \begin{smallmatrix}R_\odot\end{smallmatrix} है। ज़ाहिर है के सूरज का अपना अर्धव्यास १ \begin{smallmatrix}R_\odot\end{smallmatrix} है।

## इन्हें भी देखें
* सूरज
* तारा
* सौर द्रव्यमान

## सन्दर्भ

श्रेणी:खगोलशास्त्र
श्रेणी:सूर्य
श्रेणी:तारे
श्रेणी:हिन्दी विकि डीवीडी परियोजना
ओरिएंटल कालेज (लाहौर)

thumb|ओरिएंटल कालेज का एक नज़ारा - इसे कभी-कभी पंजाब यूनिवर्सिटी का "पुराना कैम्पस" भी कहा जाता है
**पंजाब यूनिवर्सिटी ओरिएंटल कालेज** () जिसे आम तौर पर सिर्फ़ **ओरिएंटल कालेज** ही कहते हैं लाहौर में स्थित एक प्रसिद्ध उच्च-स्तरीय अध्ययन की संस्था है। इसकी शुरुआत १८७६ में आदि ब्राह्मो समाज के प्रचरत पंडित नवीन चन्द्र राय ने की थी और वही इसके प्रिंसिपल भी रहे। लाहौर में यह गोवरमेंट कालेज के पास स्थित है।

## कुछ जाने-माने भूतपूर्व छात्र
* मुहम्मद इक़बाल (१८७७-१९३८), कवी और दार्शनिक
* फैज़ अहमद फैज़ (१९११-१९८४), कवी
* सय्यद अली शाह गिलानी (१९२९-जीवित), राजनीतीज्ञ
* अनवर मसूद (१९३५-जीवित), कवी

## बाहरी कड़ियाँ
* लाहौर के गूगल नक़्शे पर ओरिएंटल कालेज

## सन्दर्भ


श्रेणी:लाहौर के कॉलेज
श्रेणी:पाकिस्तान के कॉलेज
श्रेणी:हिन्दी विकि डीवीडी परियोजना
सौर ज्योति

[thumb|[कालपुरुष तारामंडल|शिकारी तारामंडल में स्थित आद्रा तारे (बीटलजूस) की चमक १,४०,००० \begin{smallmatrix}L_\odot\end{smallmatrix} है, यानि सूरज की डेढ़ लाख गुना से ज़रा कम]]
**सौर ज्योति** अथवा **सौर दीप्ति** (), जिसे \begin{smallmatrix}L_\odot\end{smallmatrix} के चिन्ह से दर्शाया जाता है, हमारे सूरज से उभरने वाली चमक (यानि फ़ोटोनो के रूप में उत्सर्जित शक्ति) का माप है, जो कि ३.८३९ x १०२६ वॉट के बराबर है। खगोलशास्त्र में, सौर ज्योति का तारों की चमक मापने के लिए इकाई की तरह इस्तेमाल किया जाता है। अगर किसी तारे का चमक हमारे सूरज से बीस गुना है, जो कहा जाएगा के उसकी दीप्ति अथवा ज्योति २० \begin{smallmatrix}L_\odot\end{smallmatrix} है। ज़ाहिर है कि सूरज का अपना चमकीलापन १ \begin{smallmatrix}L_\odot\end{smallmatrix} है।

## इन्हें भी देखें
* सूरज
* तारा

## सन्दर्भ

## बाहरी कड़ियाँ
* सौर दीप्ति 
श्रेणी:खगोलशास्त्र
श्रेणी:सूर्य
श्रेणी:तारे
श्रेणी:हिन्दी विकि डीवीडी परियोजना
श्रेणी:खगोलिकी में मापन इकाईयाँ
परमदानव तारा

[thumb|परमदानव तारे [वी वाई महाश्वान|वी॰वाए॰ कैनिस मेजौरिस का अर्धव्यास (रेडियस) क़रीब २००० \begin{smallmatrix}R_\odot\end{smallmatrix} है, यानि सूरज का दो हज़ार गुना - यह सब से बड़ा ज्ञात तारा है]]
thumb|250px|तारों की श्रेणियाँ दिखने वाला हर्ट्ज़स्प्रुंग-रसल चित्र
**परमदानव तारा** एक अत्यधिक द्रव्यमान (मास) और चमक वाला तारा होता है जिस से लगातार गैस, प्लाज़्मा और अन्य द्रव्य बड़ी मात्राओं में अंतरिक्ष में उछलते रहते हैं। यर्कीज़ वर्णक्रम श्रेणीकरण में इसकी चमक की श्रेणी "0" है (यानि सारे तारों में सब से अधिक)।

## अन्य भाषाओं में
"परमदानव तारे" को अंग्रेज़ी में "हाइपरजाएंट स्टार" (hypergiant star) कहा जाता है।

## लक्षण
परमदानव तारा कहलाने के लिए किसी तारे के निरपेक्ष कांतिमान (चमक) को -७ मैग्निट्यूड से अधिक होना चाहिए (याद रहे के खगोलीय मैग्निट्यूड की संख्या जितनी कम होती है तारा उतना ही ज़्यादा रोशन होता है) और बहुत ही भीमकाय होना चाहिए। जिन तारों का गैसमंडल बहुत विशाल होता है उनके वर्णक्रम (स्पॅकट्रम) में ६५६.२८ नैनोमीटर के तरंग दैर्घ्य (वेवलॅन्थ़) पर Hα नाम की एक लकीर शामिल होती है जो हाइड्रोजन गैस की एक विशेष उत्तेजना से पैदा होती है। इसलिए वैज्ञानिक परमदानवों की पहचान के लिए उनकी चमक और Hα की मौजूदगी की परख करते हैं।

परमदानवों में सूरज से १००-२६५ गुना द्रव्यमान होता है, यानि १००-२६५ M<sub>☉</sub> का द्रव्यमान होता है। उनकी चमक सूरज की चमक से लाखों-करोड़ों गुना ज़्यादा होती है। अलग-अलग परमदानवों का सतही तापमान एक दुसरे से बहुत भिन्न होता है और ३,५०० कैल्विन से लेकर ३५,००० कैल्विन तक हो सकता है। परमदानव अंदरूनी रूप से अस्थाई होते हैं इसलिए उनकी चमक समय के साथ-साथ बदलती रहती है। इतना अधिक द्रव्यमान होने से उनकी उम्र भी कम होती है - जहाँ हमारे सूरज (जो एक मुख्य अनुक्रम का बौना तारा है) को १० अरब साल की आयु मिली है वहाँ महादानव तारे कुछ दसियों लाख साल ही जीते हैं। इतनी कम आयु के कारण परमदानव तारे बहुत कम ही मिलते हैं।

## इन्हें भी देखें
* तारा
* दानव तारा
* तारों की श्रेणियाँ
* चमक

## सन्दर्भ


श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
प्राचीन रोम

इतिहासलेखन में, **प्राचीन रोम** का अभिप्राय **रोमन सभ्यता** से होता है, जो 8वीं शताब्दी ईसा पूर्व में इतालवी शहर रोम की स्थापना से लेकर 5वीं शताब्दी ईस्वी में पश्चिमी रोमन साम्राज्य के पतन तक है जिसमें रोमन साम्राज्य (753 ईसा पूर्व - 509 ईसा पूर्व), रोमन गणराज्य (509 ईसा पूर्व-27 ईसा पूर्व) और रोमन साम्राज्य (27 ईसा पूर्व - 476 ईस्वी) तथा उसके पश्चिमी साम्राज्य के पतन तक के काल शामिल हैं।

यह सभ्यता इतालवी प्रायद्वीप में एक इतालवी बस्ती के रूप में शुरू हुई, जो पारंपरिक रूप से 753 ईसा पूर्व की बात थी, यह रोम शहर में विकसित हुई और इन्होने बाद में उस साम्राज्य को अपना नाम दिया, जिन क्षेत्रों पर इन्होंने शासन किया और व्यापक सभ्यता वाला एक साम्राज्य विकसित किया। सभ्यता का नेतृत्व और शासन बारी-बारी से रोमनों द्वारा किया गया था, जिनको खुद में एक जातीय समूह या राष्ट्रीयता वाले लोग माना जाता था। प्राचीन विश्व में रोमन साम्राज्य का विस्तार सबसे बड़े साम्राज्यों में से एक बनने के लिए हुआ जिसने अनुमानित 5 से 9 करोड़ निवासियों (उस समय दुनिया की आबादी का लगभग 20%) और 117 ईस्वी में अपने शिखर पर  को कवर किया।

## सन्दर्भ
रोमन संख्यांक

**रोमन संख्यांक** द्वारा दर्शायी गयी संख्यांक पद्धत्ति का प्राचीन रोम में उद्गम हुआ और भली भांति उत्तर मध्य युग में पूर्ण यूरोप में संख्याओं को लिखना का सामान्य तरीका बना रहा।
thumb|300px|ऑस्ट्रिया के लोफ़र नामक शहर में एक गिरजे के ऊपर उसके निर्माण की तिथि रोमन अंकों में तराशी हुई है - MDCLXXVIII का अर्थ सन् १६७८ है
**रोमन अंक** प्राचीन रोम की संख्या प्रणाली है, जिसमें लातिनी भाषा के अक्षरों को जोड़कर संख्याएँ लिखी जाती थीं। पहले दस रोमन अंक इस प्रकार हैं -

## दस से अधिक संख्याएं
thumb|right|300px|घड़ियों पर घंटों के नाम अक्सर रोमन अंकों में लिखे होते हैं

## रोमन अंकों की कमियाँ
रोमन अंको में शून्य नहीं होता। इनमें बड़ी संख्याओं को लिखना बहुत कठिन हो जाता है - एक तो उनमें बहुत से अक्षर हो जाते हैं और उन्हें समझने में भी समय लगता है। क्योंकि भारतीय प्रणाली की स्थानीय मान (प्लेस वैल्यू) की अवधारणा इनमें नहीं है, इसलिए रोमन अंकों में गणित करना बहुत ही मुश्किल है। जैसे-जैसे भारतीय अंक पहले मध्य पूर्व और फिर यूरोप में फैलने लगे, रोमन अंकों का प्रयोग केवल वर्गों-अध्यायों के नामों के लिए ही होने लगा और गणित में इनकी भूमिका समाप्त हो गयी।

आईयूपीएसी के नये दिशानिर्देशों के अनुसार अब आवर्त सारणी के समूहों के नाम रोमन के बजाय हिन्दू अंकों में लिखे जाते हैं।

## इन्हें भी देखें
* भारतीय अंक
* रोमन साम्राज्य

श्रेणी:गणित
श्रेणी:हिन्दी विकि डीवीडी परियोजना
महादानव तारा

[thumb|लाल महादानव तारे [मू सिफ़ई के आगे सूरज नन्हा लगता है - मू सिफ़ई का अर्धव्यास (रेडियस) सूरज का १,६५० गुना है]]
thumb|250px|तारों की श्रेणियाँ दिखने वाला हर्ट्ज़स्प्रुंग-रसल चित्र
**महादानव तारा** एक अत्यधिक द्रव्यमान (मास) और चमक वाला तारा होता है। यर्कीज़ वर्णक्रम श्रेणीकरण में इसकी चमक की श्रेणी "Ia" (बहुत चमकीले महादानव) और "Ib" (कम चमकीले महादानव) है। इनसे बड़े तारे ब्रह्माण्ड में मुट्ठी-भर ही हैं और वे परमदानव तारे कहलाते हैं।

## अन्य भाषाओँ में
"महादानव तारे" को अंग्रेज़ी में "सुपरजाएंट स्टार" (supergiant star) कहा जाता है।

## लक्षण
महादानव तारों का द्रव्यमान १०-७० M<sub>☉</sub> (यानि हमारे सूरज के द्रव्यमान का १० से ७० गुना) और उनका अर्धव्यास ३०-५०० R<sub>☉</sub> (यानि सूरज के अर्धव्यास का ३० से ५०० गुना) होता है। कुछ महादानावों का अर्धव्यास सूरज से हज़ार गुना ज़्यादा भी होता है। महादानवों की चमक (निरपेक्ष कान्तिमान) सूरज की चमक से ३०,००० से लाखों गुना ज़्यादा होती है। महादानव तारे हर वर्णक्रम श्रेणी में मिलते हैं - इसमें शिकारी तारामंडल में स्थित 'O' श्रेणी का नीला महादानव राजन्य (राइजॅल) भी शामिल है और 'M' श्रेणी का लाल महादानव आद्रा (बीटलजूस) भी।

महादानावों का निरपेक्ष कांतिमान (चमक) -५ से -१२ मैग्निट्यूड के क्षेत्र में होता है (याद रहे के खगोलीय मैग्निट्यूड की संख्या जितनी कम होती है तारा उतना ही ज़्यादा रोशन होता है)। बहुत अधिक द्रव्यमान होने के कारण इन तारों में गुरुत्वाकर्षण का दबाव भयंकर होता है और नाभिकीय संलयन (न्यूक्लीयर फ्यूज़न) बहुत तेज़ी से चलता है, जिस से इनका हाइड्रोजन इंधन बौने तारों के मुक़ाबले में बहुत जल्द खप जाता है। जहाँ हमारे सूरज (जो एक मुख्य अनुक्रम का बौना तारा है) को १० अरब साल की आयु मिली है वहाँ महादानव तारे कुछ लाख साल ही जीते हैं।

## इन्हें भी देखें
* तारा
* दानव तारा
* तारों की श्रेणियाँ
* चमक

## सन्दर्भ


श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
प्रबंध काव्य

# शैली के अनुसार काव्य के भेद
स्वरूप के आधार पर काव्य के दो भेद हैं - 
* श्रव्यकाव्य 
* दृष्यकाव्य।
श्रव्य काव्य- जिस काव्य का रसास्वादन दूसरे से सुनकर या स्वयं पढ़ करया जाता है उसे श्रव्य काव्य कहते हैं। जैसे रामायण और महाभारत।
श्रव्य काव्य के भी दो भेद होते हैं - 
* प्रबन् काव्य
* मुक्तक काव्य
**प्रबंध काव्य**-
इसमें कोई प्रमुख कथा काव्य के आदि से अंत तक क्रमबद्ध रूप में च

लती है। कथा का क्रम बीच में कहीं नहीं टूटता और गौण कथाएँ बीच-बीच में सहायक बन कर आती  जैसे रामचरित मानस।
प्रबंध काव्य के दो भेद होते हैं -
* महाकाव्य 
* खंण्काव्य 
1- महाकाव्य इसमें किसी ऐतिहासिक या पौराणिक महापुरुष की संपूर्ण जथा का आद्योपांत वर्णन होता 
## इन्हें भी देखें
चमकीला दानव तारा

thumb|250px|तारों की श्रेणियाँ दिखने वाला हर्ट्ज़स्प्रुंग-रसल चित्र
**चमकीला दानव तारा** महादानव तारों और दानव तारों के बीच की श्रेणी का तारा होता है। यह ऐसे दानव तारे होते हैं जिनमें चमक बहुत ज़्यादा होती है लेकिन यह इतने बड़े नहीं होते के इन्हें महादानव तारों का दर्जा दिया जाए। यर्कीज़ वर्णक्रम श्रेणीकरण में इसकी चमक की श्रेणी "II" होती है। वॄश्चिक तारामंडल का सर्गस नाम का तारा (जिसका बायर नाम "θ स्को" है) ऐसे एक चमकीले दानव का उदहारण है।

## अन्य भाषाओँ में
"चमकीले दानव तारे" को अंग्रेज़ी में "ब्राईट जाएंट स्टार" (bright giant star) कहा जाता है।

## इन्हें भी देखें
* महादानव तारा
* दानव तारा
* तारों की श्रेणियाँ
* चमक

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
उपदानव तारा

thumb|250px|तारों की श्रेणियाँ दिखने वाला हर्ट्ज़स्प्रुंग-रसल चित्र
**उपदानव तारा** ऐसा तारा होता है जो मुख्य अनुक्रम के बौने तारों से तो अधिक चमकीला हो लेकिन इतनी भी चमक और द्रव्यमान न रखता हो के दानव तारों की श्रेणी में आ सके। यर्कीज़ वर्णक्रम श्रेणीकरण में इसकी चमक की श्रेणी "IV" होती है। वॄश्चिक तारामंडल का सर्गस नाम का तारा (जिसका बायर नाम "θ स्को" है) ऐसे एक चमकीले दानव का उदाहरण है।

## अन्य भाषाओं में
"उपदानव तारे" को अंग्रेज़ी में "सबजाएंट स्टार" (subgiant star) कहा जाता है।

## वर्णन
वैज्ञानिकों का मानना है के उपदानव तारों के केन्द्रों में हाइड्रोजन ईंधन ख़त्म हो चुका होता है जिस से उसका केंद्र सिकुड़ जाता है और अंदरूनी दबाव बढ़ने से केंद्र का तापमान बढ़ जाता है। इस बढ़े हुए तापमान और दबाव की वजह से केंद्र के इर्द-गिर्द की हाइड्रोजन गैस में नाभिकीय संलयन (न्यूक्लीयर फ्यूज़न) शुरू हो जाता है और तारा फूलने लगता है। तारे की यह अवस्था कई अरबों साल तक रह सकती है, जिसके बाद यह फूलकर एक लाल दानव तारा बन जाता है। जब तारा अपनी उपदानव अवस्था में होता है तो उसकी चमक अधिक नहीं बदलती और उसके इर्द-गिर्द कभी-कभी ग्रह बन सकते हैं। खगोलशास्त्री अनुमान लगते हैं के मुख्य अनुक्रम के तारों के आलावा सिर्फ़ उपदानव ही ऐसे तारे होते हैं जिनके ग्रहों पर जीवन पनप सके।

## इन्हें भी देखें
* दानव तारा
* मुख्य अनुक्रम (बौने तारे)
* तारों की श्रेणियाँ
* चमक

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
उपबौना तारा

thumb|250px|तारों की श्रेणियाँ दिखने वाला हर्ट्ज़स्प्रुंग-रसल चित्र
**उपबौना तारा** ऐसा तारा होता है जो मुख्य अनुक्रम के बौने तारों से तो धीमी चमक रखता हो। यर्कीज़ वर्णक्रम श्रेणीकरण में इसकी चमक की श्रेणी "VI" होती है। इनका निरपेक्ष कांतिमान (चमक) -१.५ से -२ मैग्निट्यूड का होता है।

## अन्य भाषाओँ में
"उपबौने तारे" को अंग्रेज़ी में "सबड्वार्फ़ स्टार" (subdwarf star) कहा जाता है।

## ठन्डे उपबौने तारे
मुख्य अनुक्रम के आम बौने तारों की तरह, ठण्डे उपबौने तारे अपनी उर्जा हाइड्रोजन गैस के नाभिकीय संलयन (न्यूक्लीयर फ्यूज़न) से बनाते हैं। इनकी चमक साधारण बौने तारों से कम इसलिए होती है क्योंकि इनमें बौने तारों से कम धातुएँ होती हैं। तारों के वातावरण में धातुएँ प्रकाश के लिए बाधा बनती हैं जिस से तारे में प्रकाश का अंदरूनी दबाव बढ़ जाता है और तारे को फुलाकर उसे थोड़ा ठंडा कर देता है। उपबौने तारों में कम धातुओं की वजह से ऐसा नहीं होता - यह तारे इसलिए बिना फूले होते हैं जिससे यह ज़्यादा गर्म और कम आकार के होते हैं। साधारण बौने तारों की तुलना में इनसे पराबैंगनी (अल्ट्रावायोलॅट) प्रकाश भी अधिक निकलता है।

## गर्म उपबौने तारे
यह तारे ठण्डे उपबौने तारों से बिलकुल भिन्न होते हैं। गर्म उपबौने तारे दो तरीक़ों से बन सकते हैं -
* अगर किसी लाल दानव तारे की बाहरी हाइड्रोजन किसी वजह से उस तारे से छिन जाए। ऐसा द्वितारा मंडलों में देखा जाता है, जब किसी लाल दानव का साथी उसकी बाहरी हाइड्रोजन अपने गुरुत्वाकर्षण से खींच कर अलग कर दे।
* अगर दो सफ़ेद बौने तारे टकराकर एक दूसरे से विलय कर लें और एक ही तारा बन जाएँ।
गरम उपबौने तारे अक्सर गोल तारागुच्छों में और अंडाकार आकाशगंगाओं में पाए जाते हैं।

## इन्हें भी देखें
* दानव तारा
* मुख्य अनुक्रम (बौने तारे)
* सफ़ेद बौने
* तारों की श्रेणियाँ
* चमक

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
आर्द्रा तारा

**आर्द्रा** या **बीटलजूस**, जिसका बायर नाम α ओरायनिस (α Orionis) है, कालपुरुष तारामंडल में स्थित एक लाल महादानव तारा है। यह उस तारामंडल का दूसरा सब से चमकीला तारा और पृथ्वी के आकाश में आठवाँ सब से चमकीला तारा है। आद्रा पृथ्वी से लगभग ६४० प्रकाश-वर्ष दूर है लेकिन तेज़ी से हिल रहा है इसलिए यह दूरी समय के साथ-साथ बदलती रहती है। इसका निरपेक्ष कान्तिमान (चमक) -६.०५ मैग्निट्यूड अनुमानित किया जाता है (याद रहे के खगोलीय मैग्निट्यूड की संख्या जितनी कम होती है तारा उतना ही ज़्यादा रोशन होता है)। यर्कीज़ वर्णक्रम श्रेणीकरण में इसको एक "M2Iab" का तारा बताया जाता है। आद्रा का द्रव्यमान १८-१९ M<sub>☉</sub> (यानि हमारे सूरज के द्रव्यमान का १८ से १९ गुना) और अर्धव्यास (त्रिज्या) लगभग १,१८० R<sub>☉</sub> (यानि सूरज के अर्धव्यास का १,१८० गुना) है।

## महानोवा होने की सम्भावना
खगोलशास्त्री मानते हैं के आर्द्रा केवल १ करोड़ साल की आयु का है लेकिन अपने अत्यधिक द्रव्यमान की वजह से तेज़ी से अपने जीवनक्रम से गुज़र रहा है। वैज्ञानिक अनुमान लगते हैं के यह कुछ ही लाखों वर्षों में भयंकर विस्फोट के साथ महानोवा (सुपरनोवा) बन जाएगा। ऐसा भी संभव है के यह पिछले ६०० वर्षों के अन्दर फट चुका हो, लेकिन उसका प्रकाश हम तक पहुँचते-पहुँचते सैंकड़ों साल गुज़र सकते हैं। इस समय जो आद्रा हम आसमान में देखते हैं वह ६४० वर्ष पुरानी छवि है। जब आर्द्रा फटेगा तो इसके पीछे एक २० किमी के व्यास का न्यूट्रॉन तारा रह जाएगा।

###### संस्कृत से संबंध
बेतालगेस के लिए एक संस्कृत नाम है "नम", जो हिंदू ज्योतिष में आर्द्रा चंद्र हवेली का नाम है। तूफान रुद्र के ऋग्वैदिक भगवान ने तारे की अध्यक्षता की; यह जुड़ाव 19 वीं सदी के स्टार उत्साही रिचर्ड हिंकले एलन द्वारा ओरियन के तूफानी स्वभाव से जुड़ा था। मैसेडोनियन लोककथाओं में तारामंडल कृषि वस्तुओं और जानवरों का प्रतिनिधित्व करते थे, जो उनके गांव के जीवन के तरीके को दर्शाते थे। उनके लिए, बेतेल्यूज़ ओरैच "प्लोवमैन" था, ओरियन के बाकी हिस्सों के साथ जिसमें बैलों के साथ एक हल दिखाया गया था। देर से गर्मियों और शरद ऋतु में लगभग 3 बजे बेतेल्यूज़ का उदय गाँव के पुरुषों के लिए खेतों और हल पर जाने के समय को दर्शाता है।  इनुइट के लिए, सूर्यास्त के बाद दक्षिणी आकाश में बेतेल्यूज़ और बेलाट्रिक्स की उपस्थिति ने फरवरी के अंत और मार्च की शुरुआत में वसंत की शुरुआत और लंबे दिनों को चिह्नित किया। दो सितारों को अट्टुटुजुक "उन (दो) को दूर रखा गया" के रूप में जाना जाता था, उनके बीच की दूरी का जिक्र करते हुए, मुख्य रूप से नॉर्थ बाफिन द्वीप और मेलविले प्रायद्वीप के लोग।

खगोलविद लेखक रॉबर्ट बर्नहैम जूनियर ने पादपदशचाह शब्द का प्रस्ताव किया जो भारत में एक दुर्लभ नारंगी नीलम को दर्शाता है, जो स्टार के लिए है 

## अन्य भाषाओं में
आर्द्रा को अंग्रेज़ी में "बीटलजूस" (Betelgeuse) और मराठी में "काक्षी" कहा जाता है। इस तारे के हिन्दी नाम "आर्द्रा" का मतलब होता है "नम" (यानि हल्का गीला) और यह नाम "रूद्र" (शिवजी का नाम) से सम्बन्ध रखता है। 

## चित्रदीर्घा

File:ESO-Betelgeuse.jpg|यूरोपीय अंतरिक्ष संगठन के महादर्शी से ली गई आर्द्रा तारे के चक्र की तस्वीर
File:Orion's Big Head Revealed in Infrared.jpg|नीहारिका के पड़ोस में आर्द्रा, बॅलाट्रिक्स और अन्य तारे


## इन्हें भी देखें
* दानव तारे
* कालपुरुष तारामंडल

## सन्दर्भ

श्रेणी:तारे
श्रेणी:महादानव तारे
श्रेणी:कालपुरुष तारामंडल
श्रेणी:हिन्दी विकि डीवीडी परियोजना
श्रेणी:ऍम-प्रकार महादानव तारे
श्रेणी:अर्धनियमित परिवर्ती तारा
यर्कीज़ वेधशाला

thumb|जनवरी २००६ में ली गई यर्कीज़ वेधशाला की तस्वीर
**यर्कीज़ वेधशाला** एक खगोलशास्त्रिय वेधशाला है जो शिकागो विश्वविद्यालय द्वारा चलाई जाती है। यह संयुक्त राज्य अमेरिका के विस्कॉन्सिन राज्य में विलियम्ज़ बे नाम के क़स्बे में स्थित है। इसे "आधुनिक खगोलभौतिकी का जन्मस्थान" कहा जाता है। यर्कीज़ वेधशाला सन् १८९७ में जॉर्ज ऍलरी हेल ने शुरू करी थी और इसके लिए पैसा चार्लज़ यर्कीज़ ने दिया था।

## इन्हें भी देखें
* वेधशाला
* यर्कीज़ वर्णक्रम श्रेणीकरण

श्रेणी:वेधशाला
श्रेणी:हिन्दी विकि डीवीडी परियोजना
चंद्रबली सिंह

**चंद्रबली सिंह** हिंदी साहित्य के प्रसिद्ध समालोचक और जनवादी लेखक संघ के संस्थापक महासचिव थे।
## जीवन-वृत्त
उनका जन्म गाजीपुर जिला में हुआ था। उन्होंने आगरा के राजा बलवंत कालेज और बनारस के यूपी कालेज में अंग्रेजी का अध्यापन किया। वे जनवादी लेखक संघ के अध्यक्ष भी रहे। गिरने के कारण उनके कूल्हे की हड्डी टूट गई थी। इस कारण वे लगभग एक साल तक बिस्तर पर रहे। 87 वर्ष की अवस्था में 6 जून 2011 (सोमवार) की सुबह उनका निधन हो गया। लाल झंडे में लिपटे उनके पार्थिव शरीर को भारतीय कम्युनिस्ट पार्टी (मार्क्सवादी) के दशाश्वमेध कार्यालय पर ले जाया गया जहां भावभीनी श्रद्धांजलि दी गई। इसके बाद हरिश्चंद्र घाट पर उनका अंतिम संस्कार किया गया।
## साहित्यिक कृतियाँ
उनकी प्रमुख आलोचनात्मक कृतियों में *लोकदृष्टि और हिंदी साहित्य* और *साहित्य आलोचना का जनपक्ष* प्रसिद्ध हुईं। उन्होंने पाब्लो नेरूदा, मायकोवस्की, एमिली डिकिंसन, वाल्ट ह्विटमैन, नाजिम हिकमत सरीखे लेखकों की कविताओं का अनुवाद किया।

## बाहरी कड़ियाँ
नहीं रहे मार्क्सवादी चिंतक चंद्रबली सिंह

श्रेणी:हिंदी आलोचक
जापान के क्षेत्र

[thumb|300px|जापान के क्षेत्र उत्तर-से-दक्षिण: [होक्काइदो|होक्काइडो (लाल), तोहोकू (हरा), कान्तो (नीला), चूबु (खाक़ी), कानसाए (हल्का नीला), चूगोकु (हल्का हरा), शिकोकू (गुलाबी), क्यूशू (पीला) ]]
**[[जापान]] के क्षेत्र** औपचारिक रूप से जापानी सरकार द्वारा परिभाषित नहीं किये गए हैं लेकिन परम्परानुसार आठ प्रदेश हैं जिन्हें जापान के उपभाग माना जाता है। शिक्षा की किताबों, मौसम की ख़बरों, आर्थिक मामलों और कई अन्य जगहों पर इन क्षेत्रों को इस्तेमाल किया जाता है। उत्तर से दक्षिण जापान के आठ क्षेत्र यह हैं -
* **[[होक्काइदो|होक्काइडो]]** - होक्काइडो का द्वीप और आसपास के अन्य द्वीप इसमें आते हैं। इस क्षेत्र का सब से बड़ा शहर सप्पोरो है।
* **[[तोहोकू क्षेत्र|तोहोकू]]** - उत्तरी होन्शू द्वीप का इलाका इसमें आता है। इस क्षेत्र का सब से बड़ा शहर सॅनदाए है।
* **[[कान्तो क्षेत्र|कान्तो]]** - पूर्वी होन्शू का इलाका। इस क्षेत्र का सब से बड़ा शहर टोक्यो है।
* **[[चुबू क्षेत्र|चुबू]]** - मध्य होन्शू, जिसमें फूजी पर्वत भी शामिल है।
** **होकुरिकू** - उत्तरपश्चिमी चुबू, जिसका सबसे बड़ा शहर कानावाज़ा है।
** **कोशिनऍत्सु** - उत्तरपूर्वी चुबू, जिसका सबसे बड़ा शहर नीगाता है।
** **तोकाए** - दक्षिणी चुबू, जिसका सबसे बड़ा शहर नागोया है।
* **[[कान्साइ क्षेत्र|कान्साइ]]** - मध्य-पश्चिम होन्शू, जिसका सबसे बड़ा शहर ओसाका है। इस क्षेत्र को "किंकी" भी बुलाया जाता है।
* **[[चूगोकू क्षेत्र|चूगोकू]]** - पश्चिमी होन्शू, जिसका सबसे बड़ा शहर हिरोशीमा है।
* **[[शिकोकू]]** - शुकोकू का द्वीप, जिसका सबसे बड़ा शहर मात्सुयामा है।
* **[[क्यूशू]]** - क्यूशू का द्वीप, जिसका सबसे बड़ा शहर फ़ुकुओका है।
** रयुक्यु द्वीप, जिनमें ओकिनावा द्वीप समूह भी शामिल है।

हर क्षेत्र में कई प्रांत आते हैं, सिवाय होक्काइडो के जो समूचा एक ही प्रांत माना जाता है।

## इन्हें भी देखें
* जापान के प्रांत
* जापान

श्रेणी:जापान के क्षेत्र
श्रेणी:जापान का भूगोल
श्रेणी:हिन्दी विकि डीवीडी परियोजना
सिन्घवा खास

**सिन्घवा खास** भारत के उत्तर में स्थित राज्य हरियाणा के हिसार जिले का एक गाँव है। यह गाँव राष्ट्रीय राजमार्ग-10 से लगभग 3 किमी की दूरी पर स्थित है। सिन्घवा खास में हिन्दुओं की लगभग 10-12 विभिन्न जातियों के लोग निवास करते हैं। गाँव की जनसंख्या लगभग 5000 है।

इस गाँव के तालाब का क्षेत्रफल 2 से 3 वर्ग किमी के करीब है। यहाँ पर उत्तम किस्म कि मुर्राह नस्ल की भैंसें पाली जाती हैं। इस गाँव में एक चिकित्सालय, एक पशु चिकित्सालय, एक उच्चतर माध्यमिक विद्यालय, एक जल घर, चार पंचायत घर तथा एक प्राथमिक विद्यालय मौजूद हैं।

## सन्दर्भ

## बाहरी कड़ियाँ

श्रेणी:हरियाणा
श्रेणी:हरियाणा के गाँव
विडियोकॉन

**विडियोकॉन** वाशिंग मशीन (धुलाई यन्त्र), एयर कन्डीशनर आदि बनाने वाली भारत की एक कम्पनी है।

श्रेणी:भारतीय कंपनियाँ
सच्चिदानंद सिंहा

**डॉ सच्चिदानन्द सिन्हा** (10 नवम्बर 1871 - 6 मार्च 1950)[*[[विकिपीडिया:उद्धरण आवश्यक|कृपया उद्धरण जोड़ें]]*] भारत के प्रसिद्ध सांसद, शिक्षाविद, अधिवक्ता तथा पत्रकार थे। वे भारत की संविधान सभा के प्रथम अध्यक्ष थे। बिहार को बंगाल से पृथक राज्य के रूप में स्थापित करने वाले लोगों में उनका नाम सबसे प्रमुख है। 1910 के चुनाव में चार महाराजों को परास्त कर वे केन्द्रीय विधान परिषद में प्रतिनिधि निर्वाचित हुए। प्रथम भारतीय जिन्हें एक प्रान्त का राज्यपाल और हाउस ऑफ् लार्डस का सदस्य बनने का श्रेय प्राप्त है। वे प्रिवी कौंसिल के सदस्य भी थे।[*[[विकिपीडिया:उद्धरण आवश्यक|कृपया उद्धरण जोड़ें]]*] डॉ सच्चिदानन्द सिन्हा का जन्म वास्तव में शाहाबाद जिले के मुरार गाँव के एक कायस्थ कुल में हुआ था वर्तमान में इनका गाँव बक्सर जिले में है  सच्चिदानंद सिंहा समाजवादी चिंतक हैं और बिहार के मुजफ्फरपुर के एक गांव मनिका में रहते हैं। डाक्टर राम मनोहर लोहिया जैसे समाजवादियों के साथ काम कर चुके सच्चिदानंद सिंहा ने समाज, राजनीति और समाजवाद पर कई महत्वपूर्ण पुस्तकें लिखी हैं।

श्रेणी:1941 में जन्मे लोग
हनफ़ी पन्थ

**हनफ़ी** (अरबी الحنفي) सुन्नी इस्लाम के चार पन्थों में से सबसे पुराना और सबसे ज़्यादा अनुयायियों वाला पन्थ है।

अबु खलीफ़ा, तुर्क साम्राज्य और मुगल साम्राज्य के शासक हनाफी पन्थ के अनुयायी थे। आज हनाफी स्कूल लिवैन्ट, इराक, अफ़गानिस्तान, पाकिस्तान, बांग्लादेश, भारत, चीन, मारीशस, तुर्की, अल्बानिया, मैसेडोनिया में प्रमुख हैं और दक्षिण एशिया , अफ्रिका , चीन तथा भारत भी मे पाये जाते है।

## सन्दर्भ

श्रेणी:इस्लाम
तेंदू

**तेंदू** या **अकमोल** या **स्वर्णाम्र** और इसको **अमरफल** कहते हैं,  एक पीले, नारंगी या लाल रंग का मीठा फल होता है। इसका अकार ०.५ से 15 इंच तक का गोला होता है। भारत में यह मध्य प्रदेश और उत्तर प्रदेश में, ख़ासकर विन्ध्याचल की पहाड़ियों में, पैदा किया जाता है।
thumb|तेंदू फल - साबुत और कटे हुए

## अन्य भाषाओँ में
तेंदू को अंग्रेज़ी में "पर्सिम्मन" (persimmon) कहते हैं और कभी-कभी "डेट-प्लम" (date-plum) भी कहते हैं क्योंकि बहुत से लोगों को इसका स्वाद ख़जूर (अंग्रेज़ी: डेट) और आलू-बुख़ारे (अंग्रेज़ी:प्लम) का मिश्रण लगता है।

## पेड़
भारतीय और अमेरिकी तेंदू के पेड़ लगभग १५ मीटर तक उगते हैं। जापानी तेंदू का पेड़ ४-१० मीटर का होता है।

## इन्हें भी देखें
* फल

## सन्दर्भ


श्रेणी:फल
श्रेणी:हिन्दी विकि डीवीडी परियोजना
गुठलीदार फल

thumb|अष्ठिल फल का आरेख

वनस्पति विज्ञान में, **अष्ठिल फल** (या गुठलीदार फल) एक अस्फुटनशील फल होता है जिसमें एक बाह्य मांसल भाग (बाह्यफल भित्ति, या त्वचा, और मध्यफल भित्ति, या मांस) और एक कठोर अन्तःफल भित्ति के एक खोल को घेरता है। ये फल एकाण्डपी ऊर्ध्वर्ती अण्डाशय से विकसित होते हैं और इनमें एक बीज होता है। उदाहरण: आम तथा नारिकेल। आम में फल भित्ति बाह्यफल भित्ति, मांसल मध्यफल भित्ति तथा भीतरी कठोर पथरीली अन्त:फल भित्ति के सुस्पष्ट रूप से विभेदित होती है। नारिकेल में मध्यफल भित्ति तन्तुमयी होती है।

## शब्दावली
## परिस्थिति विज्ञान
## अन्य भाषाओँ में
"गुठलीदार फलों" को अंग्रेज़ी में "ड्रूप" (drupe) कहते हैं।

## गुठली की भूमिका
गुठलियाँ अक्सर ऐसे फलों में होती हैं जो बहुत मीठे हों और जिनके रंग बहुत रौनकी और आकर्षक हों। जानवर इन्हें अक्सर खाते हैं और या तो गुठली फ़ेंक देते हैं या निग़ल जाते हैं। निग़ली हुई गुठलियाँ जानवर के फल हज़म कर लेने के बाद उनकी बीट में कहीं दूर गिर जाती हैं। इस से पेड़ अपनी संतानों को दूर-दूर तक फैला सकता है।
## गैलरी

Image:NIEdot325.jpg|Assorted drupes
Image:Autumn Red peaches.jpg|The peach is a typical drupe (stone fruit)
Image:Nectarine_stone.jpg|The pit of a nectarine
Image:Black Pepper (Piper nigrum) fruits.jpg|Unripe drupes of black pepper
Image:Black Butte blackberry.jpg|Black butte blackberry, a bramble fruit of aggregated drupelets
Image:arecanut.jpg|A ripe areca nut


## इन्हें भी देखें
* आम
* ख़ुबानी

श्रेणी:फल
श्रेणी:हिन्दी विकि डीवीडी परियोजना
आलूबालू

::*यह लेख एक फल के बारे में है जो गिलास भी कहा जाता है। यदि आप इसी नाम के पीने के उपकरण पर जानकारी ढूंढ रहें हैं तो कृप्या [[गिलास]] का लेखे देखें*
thumb|गिलास, जिसे आलूबालू या (अंग्रेज़ी में) चेरी भी कहा जाता है
thumb|पतझड़ के मौसम में गिलास के पेड़
thumb|बसंत ऋतू में फूलों से लदे हुए गिलास के छोटे पेड़
**आलूबालू**, **गिलास** या **चेरी** एक खट्टा-मीठा गुठलीदार फल है। इसका रंग लाल, काला या पीला होता है और इसका अकार आधे से सवा इंच के व्यास (डायामीटर) का गोला होता है।

## स्वास्थ्य लाभ
आलूबालू में ऐन्थोसाय्निन नाम के पदार्थ होते हैं जो शरीर के अंगों में जलन और दर्द कम करते हैं। माना जाता है के मधुमेह और हृदय व अन्य ग्रंथियों के रोगों में छुपी हुई जलन का बहुत बड़ा हाथ है। चूहों के साथ प्रयोगों में देखा गया है के आलूबालू के ऐन्थोसाय्निन जलन हटाने में मदद करते हैं।

## उत्पादन
भारत में आलूबालू कश्मीर, हिमाचल प्रदेश, उत्तराखंड और उत्तरपूर्वी राज्यों में पैदा किया जाता है। विश्व भर में सन् २००७ में २० लाख टन आलूबालू पैदा किया गया था, जिसमें से ४०% यूरोप में और १३% संयुक्त राज्य अमेरिका में पैदा किया गया।

## अन्य भाषाओं में
आलूबालू को कश्मीरी में भी "गिलास" कहा जाता है। नेपाली एवं कुमाऊँनी में इसे "पैयुँ" कहा जाता है। अंग्रेज़ी में इसे "चेरी" (cherry), पंजाबी और उर्दू में इसे "शाह दाना" () कहा जाता है। अरबी में इसे "कर्ज़" () कहा जाता है। चीनी में इसे 樱桃（yingtao）कहा जाता है।

## इन्हें भी देखें
* गुठलीदार फल

## सन्दर्भ


श्रेणी:प्रूनस
श्रेणी:फल
श्रेणी:हिन्दी विकि डीवीडी परियोजना
हवाई तुल्य ज्वालामुखी

ज्वालामुखी के उद्गार की प्रकृति के आधार प्रकार:-

;हवाई तुल्य
: यह नामकरण हवाई द्वीप के ज्वालामुखी के आधार पर रखा गया है। इसमे लावा तरल होने से इनमे उद्गार शांत ढंक से होता है और विखंडित पदार्थ की मात्र भी नगण्य होती है।

; स्ट्राम्बोली तुल्य
: इसमे लावा अपेक्षाकृत गाढ़ा होने से उद्गार हवाई तुल्य की अपेक्षा अधिक तीव्रता से होता है। लावा के अतिरिक्त विखंडित पदार्थ भी ऊँचाई तक जाते है। स्ट्राम्बोली तुल्य यह नामकरण सिसली द्वीप के उत्तर में स्थित लिपारी द्वीप के स्ट्राम्बोली ज्वालामुखी के आधार पर रखा गया है।

; वलकैनो तुल्य
: इस प्रकार के उद्गार वाले ज्वालामुखी मे लावा चिपचिपा और लसदार होने से ज्वालामुख पर गैसोँ के निकास में अवरोध उत्पन्न होता है और इससे भयंकर विस्फोट होता है। इस प्रकार के ज्वालामुखियोँ का नामकरण लिपारी द्वीप के प्रसिध्द ज्वालामुखी वलकैनो के नाम पर किया गया है। इस प्रकार के उद्भेदन में प्रत्येक अगला उद्गार पिछले उद्गार से निर्मित लावा की जमी हुई परत को उड़ा कर होता है।

; पीलियन तुल्य
: ये ज्वालामुखी सबसे विनाशकारी हैँ और इससे ज्वालामुखी का मुख आंशिक या पूर्णतः नष्ट हो जाता है।

; विसूवियन तुल्य
: ये ज्वालामुखी वलकेनियन के ही समान होते है। अंतर केवल इतना है कि गैसोँ की तीव्रता के कारण इस प्रकार के उद्भेंदनोँ में लावा बहुत अधिक ऊँचाई तक पहुँच जाता हैं।

श्रेणी:ज्वालामुखी
प्यार का पंचनामा

**प्यार का पंचनामा**, एक 20 मई 2011 को प्रदर्शित हुई एक हिन्दी फिल्म है जिसका निर्देशन नवोदित निर्देशक लव रंजन ने किया है।

## सितारे
* कार्तिक आर्यन
* रायो भखीर्ता 
* दिव्येन्दु शर्मा
* सोनाली सहगल
* नुसरत भरुचा 
* इशिता राज शर्मा

## कहानी
फिल्म की कहानी तीन दोस्तों रजत, चौधरी और निशांत (लिक्विड) के इर्दगिर्द घूमती है और तीनों की प्रेम कहानियों को बयां करती है।

## इन्हें भी देखें
* प्यार का पंचनामा २ (२०१५ )
* वीरे दी वेडिंग
* लिपस्टिक अंडर माई बुर्का

## सन्दर्भ

## बाहरी कड़ियाँ
*

श्रेणी:2011 में बनी हिन्दी फ़िल्म
श्रेणी:भारतीय फ़िल्में

श्रेणी:हिन्दी फ़िल्में
श्रेणी:भारतीय रोमांटिक कॉमेडी-ड्रामा फ़िल्में
भूत-प्रेत

**भूत-प्रेत** लोककथा और संस्कृति में अलौकिक प्राणी होते हैं जो किसी मृतक की आत्मा से बनते हैं। ऐसा माना जाता है कि जिस किसी की मृत्यु से पहले कोई इच्छा पूर्ण नहीं हो पाती और वो पुनर्जन्म के लिये स्वर्ग या नरक नहीं जा पाते वो भूत बन जाते हैं। इसका कारण हिंसक मृत्यु हो सकती है, या मृतक के जीवन में अनिश्चित मामलों होते हैं या उनकी अंत्येष्टि उचित संस्कार से नहीं की गई होती हैं।

भूत-प्रेत में विश्वास पीढ़ियों से भारत के लोगों के दिमाग में गहराई से जुड़ा हुआ है और यह आधुनिक तकनीक और वैज्ञानिक विकास के युग में अभी भी बना हुआ है। भारत में कई कथित तौर पर भूत से पीड़ित स्थान हैं, जैसे कि जीर्ण इमारतें, शाही मकान, किले, बंगले, घाट आदि। कई फ़िल्मों का निर्माण इसपर किया जा चुका हैं। मुहावरें के रूप में भी इनका प्रयोग होता हैं, जैसे: भूत सवार होना, भूत उतारना, भूत लगना, आदि।

जब CH4 ऑक्सीजन के साथ प्रतिक्रिया करता है, तो दहन को अंग्रेजी में दहन कहा जाता है। हमें मुख्य रूप से ईंधन और हवा की आवश्यकता होती है।  जब मिथेन ऑक्सीजन के साथ जोड़ती है, तो आग बन जाती है। रात के समय बहुत अंधेरा रहाता हैं उस अभिक्रिया दरम्यान आग लगती हैं और लोग उसे भूत समझ बैठते हैं।''

## इन्हें भी देखें
* भूत-प्रेत का अपसारण
* भूत बंगला
* पिशाच
* चुड़ैल

## सन्दर्भ

श्रेणी:भारत की लोक संस्कृति
श्रेणी:पाकिस्तानी संस्कृति
*
चरमपसंदी

[thumb|180px|[स्पेन की रिओ तिन्तो (नदी) जिसके तेज़ाब-युक्त पानी को उसमें रह रहे चरमपसंदी जीवाणु एक पीला-नारंगी सा रंग दे देते हैं]]
**चरमपसंदी** ऐसे जीव को कहा जाता है, जो ऐसे चरम वातावरण में फलता-फूलता हो जहाँ पृथ्वी पर रहने वाले साधारण जीव बहुत कठिनाई से जीवित रह पाते हो या बिलकुल ही रह न सके। ऐसे चरम वातावरणों में ज्वालामुखी चश्मों का खौलता-उबलता हुऐ पानी, तेज़ाब से भरपूर वातावरण और आरसॅनिक जैसे ज़हरीले पदार्थों से युक्त वातावरण शामिल हैं।

## अन्य भाषाओं में
चरमपसंदी जीवों को अंग्रेज़ी में "ऍक्स्ट्रीमोफ़ाइल" (extremophile) कहते हैं।

## क़िस्मे
चरमपसंदी जीव कई प्रकार के होते हैं, जो भिन्न प्रकार के चरम वातावरणों में पनप सकते हैं -
* **[[अम्लपसंदी]]** - यह जीव तेज़ाब (अम्ल) युक्त वातावरणों में पनपते हैं जहाँ पी॰एच॰ ३.० से कम हो (यानि बहुत ही अम्लीय हो); अंग्रेज़ी में इन्हें "ऐसिडोफ़ाइल" कहते हैं।
* **क्षारपसंदी** - यह जीव क्षार (ऐल्कली) युक्त वातावरणों में पनपते हैं जहाँ पी॰एच॰ ९.० या ९.० से अधिक हो; अंग्रेज़ी में इन्हें "ऐल्कलीफ़ाइल" कहते हैं।
* **लवणपसंदी** - यह जीव बहुत ही नमकीन (NaCl-युक्त) वातावरण पसंद करते हैं जहाँ नमक का सान्द्रण (कॉन्सॅन्ट्रेशन) ०.२ मोल प्रति लीटर से अधिक हो; अंग्रेज़ी में इन्हें "हेलोफ़ाइल" कहते हैं।
* **[[ऊष्मपसंदी]]** - यह जीव ६०-८० °सेंटीग्रेड का तापमान पसंद करते हैं; अंग्रेज़ी में इन्हें "थ़र्मोफ़ाइल" बुलाते हैं।
* **अतिऊष्मपसंदी** - यह जीव ८०-१२२ °सेंटीग्रेड का तापमान पसंद करते हैं, जो अक्सर खौलते ज्वालामुखीय चश्मों के पानी में पाया जाता है; अंग्रेज़ी में इन्हें "हाइपरथ़र्मोफ़ाइल" कहते हैं।
* **[[शीतपसंदी]]** - यह जीव -१५ °सेंटीग्रेड या उस से भी ठन्डे वातावरणों में लम्बे अरसों तक रह के फल-फूल सकते हैं; अंग्रेज़ी में इन्हें "क्रायोफ़ाइल" या "सायक्रोफ़ाइल" कहते हैं।
* **दबावपसंदी** - यह जीव अत्यधिक दबाव वाला वातावरण पसंद करते हैं, जैसे की महासागरों की तहों में सतह से मीलों नीचे गहरी खाइयों में पाया जाता है; अंग्रेज़ी में इन्हें "पीट्ज़ोफ़ाइल" कहते हैं।
* **[[शुष्कपसंदी]]** - यह जीव बहुत ही सूखे वातावरणों में रह सकते हैं - इस श्रेणी के सूक्ष्मजीव चिली के प्रसिद्ध आताकामा रेगिस्तान की मिटटी में मिलते हैं; अंग्रेज़ी में इन्हें "ज़ॅरोफ़ाइल" कहते हैं।
* **[[रेडियोसहन]]ी** या **विकिरण सहनशील** - यह जीव आयनकारी विकिरण (रेडियेशन) से ग्रस्त वातावरणों में जीवित रह सकते हैं, जैसे पराबैंगनी विकिरण या नाभिकीय विकिरण (न्यूक्लीयर रेडियेशन) की स्थितियों में; अंग्रेज़ी में इन्हें "रेडियो रॅज़िस्टॅन्ट" जीव बुलाते हैं।

## इन्हें भी देखें
* सूक्ष्मजीव

## सन्दर्भ


*
श्रेणी:सूक्ष्मजैविकी
श्रेणी:हिन्दी विकि डीवीडी परियोजना
श्रेणी:जीवाणु
श्रेणी:पारिस्थितिकी
श्रेणी:सूक्ष्मजीवी वृद्धि और पोषण
श्रेणी:पर्यावरणीय सूक्ष्मजैविकी
श्रेणी:खगोल जीवविज्ञान
श्रेणी:भूसूक्ष्मजैविकी
रिओ तिन्तो (नदी)

[thumb|रिओ तिन्तो का पानी लाल रंग का और [अम्ल|तेज़ाबीय है]]
**रिओ तिन्तो** (स्पैनिश: Rio Tinto, "लाल नदी") दक्षिण-पश्चिमी स्पेन की एक नदी है जो अन्दलूसीया क्षेत्र में स्थित सिएर्रा मोरेना पहाड़ शृंखला से आरम्भ होकर कादीज़ की खाड़ी पहुंचकर अन्ध महासागर में जा मिलती है। यह नदी अपने लाल-नारंगी पानी के लिए दुनिया भर में मशहूर है।

## खाने
प्राचीनकाल से इस नदी के साथ के इलाक़े में ताम्बे, सोने, चाँदी और अन्य पदार्थों की खाने चल रही हैं। ३,००० ई॰पू॰ में शुरू हुई यह खाने आइबीरियाई, तार्तेसियाई, फ़ोनीकियाई, यूनानी, रोमन, विसिगॉथ़ और मूर सभ्यताओं ने लगातार हज़ारों साल चलाई। फिर कुछ समय तक इनमें काम बंद हो गया, लेकिन १७२४ ई॰ में स्पेन की सरकार द्वारा फिर आरम्भ हो गया। इतने लम्बे अरसे की खनन से इस नदी का पानी बहुत तेज़ाब-ग्रस्त हो चुका है (कई जगहों पर इसका पी॰एच॰ २ के आसपास रहता है)। इसके पानी में इतना लोहा मिला हुआ है के इसका रंग लाल-नारंगी सा ही रहता है, जिसकी वजह से इसका नाम भी "रिओ तिन्तो" यानि "लाल" (तिन्तो) रंग की "नदी" (रिओ) पड़ा। इसमें कुछ चरमपसंदी सूक्ष्मजीव (माइक्रोब) रहते हैं जिन्हें इसका तेज़ाबीय पानी पसंद है। नदी की लालिमा बढ़ाने में कुछ हाथ इन जीवों का भी है।

## रिओ तिन्तो कंपनी
सन् १८७३ में इस नदी के साथ की धातुओं की खानों को चलने के लिए एक "रिओ तिन्तो कंपनी" नाम का उद्योग शुरू किया गया। तब से यह कंपनी दुनिया भर में फैल गयी और बहुत सी अन्य खानें भी चलने लगी। हालांकि अब यह रिओ तिन्तो की खाने नहीं चलती, लेकिन फिर भी अब यह विश्व की सब से बड़ी खनन कंपनियों में गिनी जाती है। भारत में भी यह कंपनी सक्रीय है और २००९ में इसे मध्य प्रदेश राज्य में ज़मीन के नीचे एक ३.७ करोड़ टन का हीरे का जमावड़ा मिला जिसके लिए इसने भारत सरकार से वहाँ एक खान शुरू करने की अनुमति मांगी।

## इन्हें भी देखें
* सिएर्रा मोरेना पहाड़ शृंखला
* चरमपसंदी जीव
* खनिकर्म

## सन्दर्भ


श्रेणी:स्पेन की नदियाँ
श्रेणी:यूरोप की नदियाँ
श्रेणी:हिन्दी विकि डीवीडी परियोजना
सिएर्रा मोरेना

thumb|सिएर्रा मोरेना पहाड़ियों की शृंखला इस नक़्शे में लाल लक़ीर से दर्शाई गयी है
**सिएर्रा मोरेना** (स्पैनिश: Sierra Morena) स्पेन की एक प्रमुख पहाड़ी शृंखला है। यह दक्षिणी स्पेन में पूर्व-पश्चिम दिशा में चलती है और आइबेरियाई प्रायद्वीप के मेसेटा सेंत्राल नामक पठार की दक्षिणी सीमा है। सिएर्रा मोरेना की शृंखला अपने उत्तर की ओर स्थित गुआदिआना घाटी और दक्षिण की ओर स्थित गुआदालकिविर घाटी के दोनों जलसम्भरों को पानी प्रदान करती है।

## विवरण
सिएर्रा मोरेना शृंखला प्लेट विवर्तनिकी का नतीजा है। आज से करोड़ों साल पहले अफ़्रीकी प्लेट जा के यूरेशियाई प्लेट से टकराई और इन दोनों के आपस में दबने से धीरे-धीरे यहाँ पहाड़ उठ खड़े हुए। स्पेन की मशहूर लाल-रंगी रिओ तिन्तो (नदी) इसी पर्वत शृंखला से शुरू होती है। इस शृंखला के मुख्य पहाड़ बान्युएलास (Bañuelas, १,३२४ मीटर ऊँचा), कोर्राल दे बोर्रोस (Corral de Borros, १,३१२ मी॰) और एस्त्रेला (Estrella, १,२९८ मी॰) हैं।

## दर्रे
पुराने ज़माने में, पठार से दक्षिण में स्थित अंदलूसिया क्षेत्र में पहुँचने के लिए सिएर्रा मोरेना में मौजूद कुछ दर्रों का रास्ता लिया जाता था। इन दर्रों में सब से मशहूर देस्पेन्यापेरोस है, जो देस्पेन्यापेरोस नदी के प्रवाह से पहाड़ों में कट गया है। इसमें कुछ ५०० मीटर लम्बी सीधी दीवार जैसी पहाड़ी चट्टानें देखी जा सकती हैं।

## सिएर्रा मोरेना के दृश्य

File:Salto de la Cimbarra - JuanJaén.jpg|देस्पेन्यापेरोस के दर्रे के क्षेत्र में स्थित "साल्तो दे ला सिम्बारा" का एक नज़ारा
File:Sierra de Aracena (Huelva España).JPG|सिएर्रा दे आर्काना के पहाड़ सिएर्रा मोरेना की एक उपशृंखला हैं
File:Finca SierraMorena.jpg|सिएर्रा मोरेना के इलाक़े में ऐसे ही खेत-बाग़ान नज़र आते हैं


## इन्हें भी देखें
* स्पेन
* रिओ तिन्तो (नदी)

श्रेणी:पर्वतमालाएँ
श्रेणी:स्पेन की पर्वतमालाएँ
श्रेणी:यूरोप की पर्वतमालाएँ
श्रेणी:हिन्दी विकि डीवीडी परियोजना
तंग घाटी

[thumb|200px|[संयुक्त राज्य अमेरिका|अमेरिका के यूटाह राज्य में स्थित ग्लेन कैन्यन एक तंग घाटी है जिसे कॉलोरैडो नदी ने लाखों साल लगाकर तराशा है]]
[thumb|200px|[मोरक्को की तोद्रा वादी, जो तोद्रा नदी द्वारा काटी गयी तंग घाटी है]]
**तंग घाटी** पहाड़ों या चट्टानों के बीच में स्थित ऐसी घाटी होती है जिसकी चौड़ाई आम घाटी की तुलना में कम हो और जिसकी दीवारों की ढलान भी साधारण घाटियों के मुक़ाबले में अधिक सीधी लगे (यानि धीमी ढलान की बजाए जल्दी ही गहरी होती जाए)। तंग घाटियाँ अक्सर तब बन जाती हैं जब कोई नदी सदियों तक चलती हुई किसी जगह पर धरती में एक घाटी काट दे। भारत में चम्बल नदी की घाटियाँ ऐसी ही तंग घाटियों की मिसालें हैं।

## अन्य भाषाओँ में
"तंग घाटियों" को अंग्रेज़ी में "कैन्यन" (canyon) या "गौर्ज" (gorge) बोलते हैं।

## सब से बड़ी तंग घाटियाँ
तिब्बत में स्थित ब्रह्मपुत्र नदी की तंग घाटी १८,००० फ़ुट गहरी है और कुछ स्रोतों के अनुसार यह सब से गहरी तंग घाटी है। ब्रह्मपुत्र को तिब्बत में यरलुंग त्सान्ग्पो (तिब्बती: ཡར་ཀླུངས་གཙང་པོ) कहते हैं इसलिए इस घाटी का नाम भी "यरलुंग त्सान्ग्पो घाटी" है। अन्य स्रोतों के अनुसार नेपाल में स्थित काली गण्डकी नदी की तंग घाटी २१,००० फ़ुट गहरी है और वास्तव में पृथ्वी पर सबसे गहरी तंग घाटी यही है।

संयुक्त राज्य अमेरिका के ऐरिज़ोना राज्य में मशहूर ग्रैन्ड कैन्यन नाम की तंग घाटी स्थित है, जो कॉलोरैडो नदी के अनुमानित १। ७ करोड़ वर्षों के लगातार पहाड़ी चट्टानों को तराशने पर बनी है। इसकी औसत गहराई एक मील है। मेक्सिको के चिवावा राज्य में स्थित बर्रानका देल कोबरे (स्पैनिश: Barranca del Cobre, अर्थ: "ताम्बे की तंग घाटी") की तंग घाटियाँ छह नदियों द्वारा बनाई गयी हैं और यह भी विश्व-प्रसिद्ध हैं।

## अन्य ग्रहों और उपग्रहों पर तंग घाटियाँ
हमारे सौर मंडल के कुछ अन्य ग्रहों और उपग्रहों पर भी तंग घाटियाँ देखी गयी हैं, मसलन -
* मंगल ग्रह पर वैलिस मैरिनरिस - जो सौर मंडल की सब से बड़ी ज्ञात तंग घाटी है
* शनि ग्रह के टॅथिस नामक उपग्रह पर इथाका घाटी
* बुध ग्रह पर बहुत सी जुड़ी हुई तंग घाटियों का मंडल जो ६,४०० किमी लम्बा है

## इन्हें भी देखें
* ग्रैन्ड कैन्यन

श्रेणी:तंग घाटियाँ
श्रेणी:हिन्दी विकि डीवीडी परियोजना
श्रेणी:भू-आकृति विज्ञान
इथाका घाटी (टॅथिस)

thumb|180px|कैसिनी अंतरिक्ष यान द्वारा लिया गया इथाका घाटी के दक्षिणी हिस्से का चित्र
thumb|180px|इथाका घाटी का एक काल्पनिक दृश्य
**इथाका घाटी** हमारे सौर मंडल के छठे ग्रह शनि के उपग्रह टॅथिस पर स्थित एक खगोलवैज्ञानिकों में प्रसिद्ध तंग घाटी है। यह १०० किलोमीटर चौड़ी, ३ से ५ किमी गहरी और २,००० किमी लम्बी है और टॅथिस के पूरे व्यूह के तीन-चौथाई हिस्से तक चलती है। इसकी चौड़ाई जगह-जगह पर बदलती रहती है - कहीं तो यह सिर्फ़ चंद किलोमीटर ही चौड़ी है और कहीं पर १०० किमी तक चौड़ी है। वैज्ञानिक अनुमान लगते हैं के यह तंग घाटी टॅथिस पर पिछले ४ अरब वर्षों से मौजूद है। वह मानते हैं के टॅथिस पर बहुत सा पानी था जिसके ऊपर बर्फ की मोती परत थी। फिर यह अंदरूनी पानी धीरे-धीरे जमने लगा। पानी जब बर्फ़ बनता है तो उसका आकार फैलता है (यही वजह है के बर्फ़ में रखी पानी की बोतले फट जाती हैं)। जैसे-जैसे यह पानी जमा, उसके फैलने से ऊपर का बर्फीला खोल तंग पड़ गया और फट गया। यही दरार अब इथाका घाटी कहलाती है।

## अन्य भाषाओँ में
अंग्रेज़ी में "इथाका घाटी" को "इथ़ाका कैज़्मा" (Ithaca Chasma) कहते हैं। ध्यान रहे के इसमें "थ़" का उच्चारण "थ" के वर्ण से थोड़ा भिन्न होता है।

## इन्हें भी देखें
* टॅथिस (उपग्रह)
* तंग घाटी

श्रेणी:शनि के प्राकृतिक उपग्रह
श्रेणी:तंग घाटियाँ
श्रेणी:हिन्दी विकि डीवीडी परियोजना
नक़्शा लाइकेन

[thumb|200px|[क्वार्टज़ पर उगती हुई नक़्शा लाइकेन]]
thumb|200px|आयरलैंड में उगती हुई नक़्शा लाइकेन
**नक़्शा लाइकेन** या **राइज़ोकार्पन ज्योग्रैफ़िकम** लाइकेन की एक नस्ल है जो ऐसे ऊँचे पर्वतीय इलाक़ों में पत्थरों पर उगती हुई पाई जाती है जहाँ हवा में प्रदूषण बहुत कम हो। हर लाइकेन एक चपटा धब्बा सा दिखता जिसके इर्द-गिर्द काले बीजाणुओं (स्पोर) की धारी होती है। यह धब्बे एक दूसरे के साथ होते हैं जिस से देखने पर यह पत्थर पर बना एक नक़्शा-सा लगता है। इसी से इसका नाम नक़्शा लाइकेन पड़ा है।

## अन्य भाषाओँ में
अंग्रेज़ी में "नक़्शा लाइकेन" को "मैप लाइकेन" (map lichen) कहा जाता है। इसका वैज्ञानिक नाम "राइज़ोकार्पन ज्योग्रैफ़िकम" (Rhizocarpon geographicum) है।

## अंतरिक्ष में
सन् २००५ में यूरोपियाई अंतरिक्ष संसथान के "फ़ोटोन ऍम-२" नामक अंतरिक्ष यान पर नक़्शा लाइकेन अंतरिक्ष के खुले व्योम में १४.६ तक रखी गयी जहाँ इसपर सूरज की विकिरण (रेडियेशन) और ब्रह्माण्ड किरणें (कोज़मिक रेडियेशन) बरसती रही। वैज्ञानिकों का अनुमान था के ऐसी परिस्थितियों में जीवन का नाश हो जाता है। लेकिन जब नक़्शा लाइकेन की जाँच हुई तो उसे ज़िन्दा पाया गया। ऐसे चरमपसंदी जीवों से खगोलजीव विज्ञान के अनुसंधान को बहुत बढ़ावा मिलता है और अन्य ग्रहों पर जीवन मिलने की उम्मीद भी बढ़ती है जहाँ पृथ्वी जितनी अनुकूल परिस्थितियाँ नहीं हैं।

## इन्हें भी देखें
* लाइकेन
* चरमपसंदी जीव

## सन्दर्भ


श्रेणी:लाइकेन
श्रेणी:जीव विज्ञान
श्रेणी:हिन्दी विकि डीवीडी परियोजना
मिराबॅल आलू बुख़ारा

thumb|मिराबॅल आलू बुख़ारे
**मिराबॅल आलू बुख़ारा** एक गाढ़े पीले रंग के आलू बुख़ारे की नस्ल है। माना जाता है के यह एक जंगली नस्ल थी जो आनातोलिया से शुरू हुई जिसे समय के साथ-साथ विकसित किया गया।

## विवरण
मिराबॅल आलू बुख़ारा छोटे आकार का और मुलायम त्वचा वाला फल पैदा करता है। इसका रंग गाढ़ा पीला होता है जिसपर धीरे-धीरे हलके भूरे रंग के कुछ तिल पड़ जाते हैं। यह अपनी मिठास और स्वाद के लिए मशहूर है।

## इन्हें भी देखें
* आलू बुख़ारा

श्रेणी:आलू बुख़ारा
श्रेणी:हिन्दी विकि डीवीडी परियोजना
तोद्रा वादी

[thumb|200px|[मोरक्को की तोद्रा वादी, जो तोद्रा नदी द्वारा काटी गयी तंग घाटी है]]
**तोद्रा वादी** (अरबी: ) उत्तरी अफ़्रीका के मोरक्को देश में एटलस पर्वत शृंखला में तोद्रा नदी द्वारा काटी गई एक तंग घाटी है। यह तोद्रा नदी ने इन पहाड़ों में अपने अंतिम 40 किमी में काटी है, जिसके बिलकुल आख़िर के 600 मीटर देखने के क़ाबिल हैं क्योंकि यहाँ पर जगह-जगह पर घाटी की चौड़ाई सिमट कर 10 मीटर तक हो जाती है, जिसके दोनों तरफ 160 मीटर (525 फ़ुट) ऊंची की दीवार जैसी पत्थरीली चट्टानें हैं। युगों के साथ-साथ तोद्रा का बहाव बहुत कम हो गया है और अब अधिकतर उसका प्रवाह नाम-मात्र ही होता है, जो ऊपर पहाड़ों की पिघलती बर्फ़ से आता है।

यहाँ के स्थानीय लोग अक्सर अपने गधों और ऊँटों के साथ देखे जा सकते हैं। किसी ज़माने में इस तंग घाटी तक पहुंचना भी मुश्किल होता था, लेकिन अब यहाँ तक एक पक्की सड़क बन गयी है और पर्यटकों के लिए तोद्रा वादी की शुरुआत के पास कुछ रहने के छोटे होटल भी बने हुए हैं।

## अन्य भाषाओँ में
फ़्रांसिसी भी मोरक्को में आम बोली जाती है और उसमें तोद्रा तंग घाटी को "झ़ोर्झ़ द तोद्रा" (Georges de Todra) बोला जाता है - ध्यान रहे के झ़ का सही उच्चारण 'झ' और 'ज़' दोनों से भिन्न होता है।

## इन्हें भी देखें
* तंग घाटी

## बाहरी कड़ियाँ
* लेक्सिकोरियॅन्ट का तोद्रा वादी पर एक वॅबपृष्ठ 
* तोद्रा और दादैस की तंग घाटियों के सफ़र की कुछ तस्वीरें
* तोद्रा वादी में खींचा गया एक छोटा विडयो
* तोद्रा वादी में चट्टानों की चढ़ाई - "यू के क्लाइमिंग" संस्थान

श्रेणी:तंग घाटियाँ
श्रेणी:हिन्दी विकि डीवीडी परियोजना
लालगनेश

**लालगनेश** (असमिया: লালগণেশ) असम के गुवाहाटी स्थित एक क्षेत्र है। यह गुवाहाटी शहर से थोड़ी दूर स्थित है। 

लालगनेश एक पुराने मन्दिर के लिए प्रसिद्ध है। कई लोगों का मानना ​​है कि यहाँ पर मांगने से कोई भी इच्छा पूरी हो जाती है।

श्रेणी:असम के नगर
लग्रांज बिन्दु

thumb|330px|The five Lagrangian points (marked in green) at two objects orbiting each other (here a yellow sun and blue earth)
कल्पना किजिए यदि सूर्य के केंद्र से शुरू कर पृथ्वी के केंद्र तक एक सीधी सरल रेखा खींच दी जाए और इस सरल रेखा के ठीक बीच में किसी वस्तु को रख दिया जाए तो क्या होगा? स्वाभाविक है सूर्य का शक्तिशाली गुरुत्वाकर्षण बल जो कि पृथ्वी के गुरुत्वाकर्षण बल से कहीं अधिक है, इस वस्तु को अपनी ओर खींच लेगा।अब यदि सरल रेखा के बीच रखी इस वस्तु को धीरे धीरे पृथ्वी की ओर ले जाया जाए, तो क्या होगा? जैसे-जैसे यह वस्तु पृथ्वी के करीब होती चली जायेगी इस पर पृथ्वी के गुरुत्वाकर्षण बल का प्रभाव बढ़ता जाएगा और सूर्य का प्रभाव उसी अनुपात में घटता जाएगा और एक स्थिति ऐसी आएगी जब इस वस्तु पर सूर्य और पृथ्वी दोनों का प्रभाव बराबर हो जाएगा अर्थात इस स्थिति में इस वस्तु को ना तो सूर्य अपनी ओर खींच पायेगा और ना ही पृथ्वी इसे अपनी ओर खींच सकेगी, बल्कि वस्तु अधर में लटकी रहेगी। अतः ऐसे संतुलन बिंदु जहां सूर्य और पृथ्वी के गुरुत्वीय बल बराबर होते है **लग्रांज बिन्दु** कहलाते हैं। यह तो एक उदाहरण है किन्तु वास्तव में सूर्य और पृथ्वी के बीच केवल गुरुत्वीय बलों की खीचतान नहीं होती, बल्कि इसके अतिरिक्त भी कई ऐसे बल हैं जो अपना प्रभाव डालते हैं, जैसे कि पृथ्वी के घूर्णन गति से उत्पन्न बल और पृथ्वी के कक्षीय गति से उत्पन्न केंद्रीय अपसारी बल। इन सभी बलों के आपसी खींचतान के फलस्वरूप सूर्य और पृथ्वी के प्रभाव क्षेत्र में पांच संतुलन बिंदु या लग्रांज बिंदु बनते हैं जिसे क्रमशः L1, L2, L3, L4 और L5 चिह्न से प्रदर्शित किया जाता है।

श्रेणी:भौतिकी
स्पेन-नियंत्रित उत्तर अफ़्रीकी क्षेत्र

thumb|खाक़ी रंग में स्पेन द्वारा नियंत्रित क्षेत्र और स्वयं स्पेन दिखाया गया है
thumb|मोरक्को के तट से पेन्योन दे वेलेथ़ दे ला गोमेरा का नज़ारा
**स्पेन-नियंत्रित उत्तर अफ़्रीकी क्षेत्र** उत्तर अफ़्रीका में स्थित वे छोटे क्षेत्र हैं जिनपर स्पेन का राज है। इनमें यह इलाक़े शामिल हैं -
* **सेउता** (स्पैनिश: Ceuta) - 18.5 वर्ग किमी क्षेत्रफल का एक क़स्बा जो मोरक्को के उत्तरी तट के उस स्थान पर है जहाँ पर अंध महासागर और भूमध्य सागर मिलते हैं
* **मेलीया** (Melilla) - 12.3 वर्ग किमी का एक क़स्बा जो मोरक्को के भूमध्य सागर से लगे उत्तरी तट पर है
* **प्लासस दे सोबेरानीया** (plazas de soberanía, "प्लाथ़ास दे सोबेरानीया") - सेउता और मेलीया को छोड़कर तीन अन्य उत्तर अफ़्रीकी क्षेत्र जिनपर स्पेन का नियंत्रण है -
** इज़लास चाफ़ारिनास (Islas Chafarinas) - तीन छोटे द्वीपों का समूह जिनके नाम "इज़ला देल कोंग्रेसो", "इज़ला इसाबेल द्वितीय" और "इज़ला देल रे" हैं
** पेन्योन दे आलूथ़ेमास (Peñón de Alhucemas) - तीन नन्हे द्वीपों का समूह जिनके नाम "पेन्योन दे आलूथ़ेमास", "इज़ला दे तियेर्रा" और "इज़ला दे मार" हैं
** पेन्योन दे वेलेथ़ दे ला गोमेरा (Peñón de Vélez de la Gomera) - मोरक्को के उत्तरी तट पर एक नन्हा-सा प्रायद्वीप - यह एक द्वीप हुआ करता था पर 1934 में एक भयंकर तूफ़ान से बहुत सी रेत इसके और तट के बीच आ पड़ी जिससे यह तट से जुड़कर प्रायद्वीप बन गया

## नामों पर टिप्पणी
* ध्यान रहे के 'थ़' का उच्चारण 'थ' से ज़रा भिन्न होता है।
* स्पैनिश में 'पेन्योन' (peñón) किसी बड़ी चट्टान पर बने क़िले को कहा जाता है और इन क्षेत्रो में से कुछ इतने छोटे हैं के चट्टान मात्र ही हैं।

## इन्हें भी देखें
* उत्तर अफ़्रीका

श्रेणी:उत्तर अफ़्रीका
श्रेणी:स्पेन
श्रेणी:हिन्दी विकि डीवीडी परियोजना
सीवा मरूद्यान

thumb|सीवा में मिटटी के घर आम हैं

**सीवा मरूद्यान** या **सीवा नख़लिस्तान** (अरबी: , "*सीवा वाहा*" या "*सीउआ उआहा*") पश्चिमी मिस्र में स्थित एक मरूद्यान (ओएसिस) है। यह क़त्तारा द्रोणी और मिस्री रेत समुद्र के बीच स्थित है। सिवा मिस्र की राजधानी क़ाहिरा से 560 किमी पश्चिम पर और लीबिया की सरहद से 50 किमी पूर्व पर पड़ता है। सहारा रेगिस्तान से दूर-दूर तक घिरे हुए इस नख़लिस्तान की लम्बाई 80 किमी और चौड़ाई 20 किमी है। यहाँ 23,000 बर्बर जाती के लोग रहते हैं जो एक "सीवी" नाम की बर्बर भाषा बोलते हैं।

## इन्हें भी देखें
* मरूद्यान
* सहारा रेगिस्तान
* मिस्र
* बर्बर
* बर्बरी भाषाएँ

श्रेणी:मरूद्यान
श्रेणी:मिस्र
श्रेणी:हिन्दी विकि डीवीडी परियोजना
क़त्तारा द्रोणी

thumb|245px|बयाबान लग रही क़त्तारा द्रोणी का एक दृश्य
**क़त्तारा द्रोणी** (अरबी: , *मुनख़फ़थ़ अल-क़त्ताराह*) उत्तरपश्चिमी मिस्र के मत्रूह राज्य में लीबयाई रेगिस्तान में स्थित एक रागिस्तानी द्रोणी (बेसिन) है। इस द्रोणी में अफ़्रीका का दूसरा सब से निचला ज़मीनी क्षेत्र आता है, जो समुद्री सतह से 133 मीटर (436 फ़ुट) नीचे है। इस द्रोणी का क्षेत्रफल लगभग 19,500 वर्ग किमी (7,500 वग मील) है, यानि भारत के मिज़ोरम राज्य से थोड़ा छोटा। क़त्तारा द्रोणी के बीच के सबसे नीचले भाग में एक नमक का मैदान है। इसके 20 किमी पश्चिम पर क़त्तारा से छोटी एक और द्रोणी में सीवा नख़लिस्तान (ओएसिस) है। इस द्रोणी में केवल एक स्थाई आबादी वाला क़स्बा है, जिसका नाम क़रा नख़लिस्तान है और जिसमें बर्बर जाति के लगभग 300 लोग रहते हैं।

## इन्हें भी देखें
* सीवा नख़लिस्तान
* सहारा रेगिस्तान
* मिस्र

## सन्दर्भ


श्रेणी:द्रोणियाँ
श्रेणी:मत्रूह मुहाफ़ज़ाह
श्रेणी:मिस्र
श्रेणी:हिन्दी विकि डीवीडी परियोजना
मिस्री रेत समुद्र

thumb|मिस्री रेत समुद्र का एक दृश्य
**मिस्री रेत समुद्र** उत्तर अफ़्रीका के सहारा रेगिस्तान के लीबयाई रेगिस्तान उपभाग में स्थित है। यहाँ रेत ही रेत है और उसके अनंत लहरें और टीले ऐसे लगते हैं जैसे समुद्र में लहरें, जिस से इस का नाम पड़ा है। इसमें कुछ रेत के टीले 100 मीटर तक की ऊंचाई रखते हैं (तुलना के लिए दिल्ली का क़ुतुब मीनार केवल 72.5 मीटर ऊंचा है)। मिस्री रेत समुद्र लीबयाई रेगिस्तान का 25% हिस्सा है।

## इन्हें भी देखें
* सहारा रेगिस्तान
* मरुस्थल

श्रेणी:मरुस्थल
श्रेणी:हिन्दी विकि डीवीडी परियोजना